CELEX: 32005D0226
Language: sl
Date: 2005-03-14 00:00:00
Title: 2005/226/ES: Odločba Komisije z dne 14. marca 2005 o spremembi Odločbe 2005/59/ES o območjih na Slovaškem, kjer je treba izvajati načrte za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih okoliščinah (notificirano pod dokumentarno številko K(2005) 601) (Besedilo velja za EGP).

17.3.2005   
            
            
               SL
            
            
               Uradni list Evropske unije
            
            
               L 71/72
            
         
      ODLOČBA KOMISIJE
   
   z dne 14. marca 2005
   o spremembi Odločbe 2005/59/ES o območjih na Slovaškem, kjer je treba izvajati načrte za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih okoliščinah
   (notificirano pod dokumentarno številko K(2005) 601)
   (Besedilo v slovaškem jeziku je edino verodostojno)
   (Besedilo velja za EGP)
   (2005/226/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti členov 16(1) in 20(2) Direktive,
   ob upoštevanju naslednjega:
   
               (1)
            
            
               Komisija je sprejela Odločbo 2005/59/ES z dne 26. januarja 2005 o odobritvi načrtov za izkoreninjenje klasične prašičje kuge pri divjih prašičih in o cepljenju v izrednih okoliščinah na Slovaškem (2) kot enega od številnih ukrepov za boj proti klasični prašičji kugi.
            
         
               (2)
            
            
               Slovaške oblasti so obvestile Komisijo o najnovejšem razvoju te bolezni pri divjih prašičih. Ti podatki kažejo, da je bila klasična prašičja kuga pri divjih prašičih uspešno izkoreninjena na območjih okrožnih uprav za veterino in prehrano Levice, Nitra, Topoľčany, Nové Mesto nad Váhom in v okrožju Púchov in da na teh območjih odobrenega načrta za izkoreninjenje ni več potrebno izvajati. Glede na epidemiološke podatke je načrt za cepljenje treba razširiti z uvedbo cepljenja divjih prašičev proti klasični prašičji kugi v okrožjih Ilava, Žiar nad Hronom, Žarnovica in Banská Štiavnica.
            
         
               (3)
            
            
               Odločbo 2005/59/ES je zato treba ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2005/59/ES se nadomesti z besedilom v Prilogi k tej odločbi.
   Člen 2
   Ta odločba je naslovljena na Slovaško republiko.
   
      V Bruslju, 14. marca 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 27.1.2005, str. 46.
   
      PRILOGA
      
         
            „PRILOGA
            1.   Območja, kjer je treba izvajati načrt za izkoreninjenje:
            Ozemlje okrožnih uprav za veterino in prehrano (DVFA) Trnava (ki obsega okrožja Piešťany, Hlohovec in Trnava), Trenčín (ki obsega okrožji Trenčín in Bánovce nad Bebravou), Prievidza (ki obsega okrožji Prievidza in Partizánske), Púchov (ki obsega samo okrožje Ilava), Žiar nad Hronom (ki obsega okrožja Žiar nad Hronom, Žarnovica in Banská Štiavnica), Zvolen (ki obsega okrožja Zvolen, Krupina in Detva), Banská Bystrica (ki obsega okrožji Banská Bystrica in Brezno), Lučenec (ki obsega okrožji Lučenec in Poltár) in Veľký Krtíš.
            2.   Območja, kjer je treba izvajati načrt cepljenja v izrednih okoliščinah
            Območje okrožij Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec, Poltár, Ilava, Žiar nad Hronom, Žarnovica in Banská Štiavnica.“